מישה טייט

מישה טייט (באנגלית: Miesha Tate; נולדה ב-18 באוגוסט 1986), הידועה גם בכינוי "קאפקייק" (Cupcake) היא לוחמת MMA עבר אמריקאית, ואלופת העולם לשעבר באליפות הלחימה האולטימטיבית (UFC). בשנת 2008 זכתה במדליית כסף במסגרת אליפות פילה לגראפלינג , ובשנת 2011 זכתה להכרה עולמית לאחר שזכתה באליפות Strikeforce  במשקל תרנגול. מאזן הקרבות של טייט עומד על 18 ניצחונות ו-7 הפסדים.

ביוגרפיה
טייט נולדה בטקומה, וושינגטון ארצות הברית. בילדותה התנסתה בסוגי ספורט שונים כגון סקי, כדורגל וריצה. במהלך לימודיה בבית הספר התיכון, התלבטה אם להשקיע את זמנה בכדורסל או בהיאבקות ובחרה בהיאבקות. בשנים הראשונות לאימונים, הייתה הנערה היחידה במועדון הספורט והתמודדה בקרבות נגד נערים. בשנת 2005 נרשמה לאליפות היאבקות ארצית לנערות וזכתה בתואר האליפות. לאחר לימודיה בתיכון החלה לעסוק בג'ו ג'יטסו ברזילאי.

קריירת MMA 
 קריירה חובבנית 
טייט, שעסקה באמנויות הלחימה היאבקות וג'ו ג'יטסו ברזילאי שמתרכזות בטכניקות גראפלינג (ולא בסטרייקינג ), חששה תחילה לעסוק בענף ה-MMA, אולם לאחר שצפתה בחבריה למועדון משתתפים בקרבות MMA, החליטה להצטרף לענף זה, ובשנת 2006 התחרתה לראשונה בקרב חובבני. בטרם הפכה למקצוענית בתחום, נלחמה טייט בשישה קרבות חובבניים עם מאזן של חמישה ניצחונות והפסד אחד.

 קריירה מקצוענית 
בנובמבר 2007 נלחמה טייט בקרב ה-MMA המקצועני הראשון שלה במסגרת אירועי קרבות נשים של הארגון HOOKnSHOOT  שהיה בין הארגונים הראשונים בארצות הברית לאפשר קרבות נשים ב-MMA. בשנת 2008 החלה להילחם במסגרת איגוד Strikeforce. בשנת 2009, זכתה בתואר האליפות הראשון למשקל תרנגול לאחר שהביסה את ליז קראירו במסגרת אירועי Freestyle Cage Fighting. בשנת 2011 זכתה להכרה עולמית כאשר זכתה באליפות Strikeforce למשקל תרנגול. בשנת 2012 נערך הקרב הראשון של טייט להגנת תואר האליפות מול רונדה ראוזי, שהייתה באותה העת לוחמת Strikeforce חדשה, וזכה לתהודה תקשורתית רבה. טייט הפסידה את תואר האליפות לראוזי, שהצליחה להכניעהּ באמצעות נעילת בריח בזרוע.

בשנת 2013, הצטרפה טייט לשורת לוחמות ה-UFC ונלחמה בראוזי על תואר האליפות פעם שנייה במסגרת אירועי UFC 168 , אולם בסיבוב השלישי נחלה הפסד נוסף באמצעות נעילת בריח בזרוע. ב-5 במרץ 2016 זכתה טייט בתואר אליפות ה-UFC לאחר ניצחון בכניעה טכנית על הולי הולם במסגרת אירועי UFC 196 . ביולי 2016, הפסידה את תואר האליפות לאמנדה נונס. ב-12 בנובמבר 2016, במסגרת אירוע UFC 205 , מיד לאחר שהפסידה בקרב מול רקל פנינגטון , הודיעה טייט כי היא פורשת מעולם ה-MMA.

בתרבות
בשנת 2012 השתתפה בסרט הדוקומנטרי Fight Life  העוסק בחייהם של לוחמי MMA.
בשנת 2013 השתתפה כמנטורית לצד רונדה ראוזי בתוכנית הריאלטי The Ultimate Fighter .
בשנת 2014 הופיעה דמותה של טייט במשחק המחשב EA Sports UFC .
בשנת 2015 השתתפה בסרט Fight Valley שעלילתו עוקבת אחר לוחמות במועדון קרב מחתרתי.
בשנת 2022 השתתפה בעונת ה-VIP השלישית של תוכנית המציאות האמריקאית "האח הגדול"; שם הגיעה לגמר ואף זכתה. 
בשנת 2023 יצא לאקרנים הסרט "Pursued"; מותחן בה היא תשחק לצד מולי רינגוולד. 

תוצאת קרבות MMA

תאריךיריבהסיבובזמןשיטהאירוערקורדתוצאה12 בנובמבר 2016רקל פנינגטון55:00החלטת שופטים (פה אחד)UFC 205 18-7-09 ביולי 2016אמנדה נונס13:16כניעה (חניקה)UFC 200 18-6-05 במרץ 2016הולי הולם53:30כניעה טכנית (חניקה)UFC 196 18-5-025 ביולי 2015ג'סיקה איי 35:00החלטת שופטים (פה אחד)UFC on Fox: Dillashaw vs. Barão 2 17-5-031 בינואר 2015שרה מקמן35:00החלטת שופטים (רוב קולות)UFC 183 16-5-020 בספטמבר 2014רין נקאי35:00החלטת שופטים (פה אחד)UFC Fight Night: Hunt vs. Nelson 15-5-019 באפריל 2014ליז קרמוש 35:00החלטת שופטים (פה אחד)UFC on Fox: Werdum vs. Browne 14-5-028 בדצמבר 2013רונדה ראוזי30:58כניעה (נעילת בריח)UFC 168 13-5-013 באפריל 2013קט זינגנו 32:55נוקאאוטThe Ultimate Fighter: Team Jones vs. Team Sonnen 13-4-018 באוגוסט 2012יוליה קדזי 33:28כניעה (נעילת בריח)Strikeforce: Rousey vs. Kaufman 13-3-03 במרץ 2012רונדה ראוזי14:27כניעה (נעילת בריח)Strikeforce: Tate vs. Rousey 12-3-030 ביולי 2011מרלוס קואנן 43:03כניעה (חניקה)Strikeforce: Fedor vs. Henderson 12-2-013 באוגוסט 2010היטומי אקאנו 33:00החלטת שופטים (פה אחד)Strikeforce Challengers: Riggs vs. Taylor 11-2-013 באוגוסט 2010מיו קוילה23:00החלטת שופטים (פה אחד)Strikeforce Challengers: Riggs vs. Taylor10-2-026 במרץ 2010זוילה פראוסטו 24:09כניעה (נעילת בריח)Strikeforce Challengers: Johnson vs. Mahe9-2-016 בינואר 2010ואל קולבאו14:45כניעה (נעילת בריח)Freestyle Cage Fighting 388-2-03 באוקטובר 2009שרה אוריזה20:08נוקאאוטCageSport MMA7-2-015 במאי 2009שרה קאופמן 33:00החלטת שופטים (פה אחד)Strikeforce Challengers: Evangelista vs. Aina 6-2-04 באפריל 2009ליזבת קראירו32:48כניעהFreestyle Cage Fighting 306-1-021 בפברואר 2009דורה באפטיסט11:48כניעהAtlas Fights: USA vs. Brazil5-1-031 בינואר 2009ג'סיקה בדנרק11:22נוקאאוטFreestyle Cage Fighting 274-1-029 בנובמבר 2008ג'ימי לין וולש12:21נוקאאוטCageSport MMA3-1-027 ביוני 2008אלינה מקסוול 33:00החלטת שופטים (פה אחד)Strikeforce: Melendez vs. Thomson 2-1-024 בנובמבר 2007קייטלין יאנג 10:30נוקאאוטHOOKnSHOOT: BodogFIGHT 2007 Women's Tournament1-1-024 בנובמבר 2007ג'ן פיני 43:00החלטת שופטHOOKnSHOOT: BodogFIGHT 2007 Women's Tournament1-0-0

ראו גם
הולי הולם
רונדה ראוזי
יואנה ינדז'ייצ'יק

קישורים חיצוניים



  הקרב המלא בין שרה מקמן למישה טייט - אירוע UFC 183 - באתר UFC




הערות שוליים

קטגוריה:אמריקאים ילידי מדינת וושינגטון
קטגוריה:טקומה: אישים
קטגוריה:אמני לחימה בקולנוע
קטגוריה:אלופות אליפות הלחימה האולטימטיבית
קטגוריה:זוכי פרס MMA העולמי: לוחמת השנה
קטגוריה:לוחמות אמנויות לחימה משולבות אמריקאיות
קטגוריה:מתאבקות אמריקאיות
קטגוריה:מתאבקים אמריקאים
קטגוריה:מתחרי האח הגדול (ארצות הברית)
קטגוריה:זוכים בתוכניות מציאות
קטגוריה:מדינת וושינגטון: ספורטאים
קטגוריה:אמריקאיות שנולדו ב-1986
קטגוריה:אמריקאים שנולדו ב-1986